Številka: 90023- 1/2023- 3

Datum: 16. 3. 2023

**Z A P I S N I K**

1. seje Uredniškega odbora glasila Ljubljana, ki je bila 16. 3. 2023, ob 16.00 uri.

Seja je potekala v Klubu 15 Mestne hiše, Mestni trg 1, Ljubljana.

Sejo je vodil predsednik odbora Marjan Sedmak.

**Na seji so bili navzoči članice in člani odbora:** Marjan Sedmak, Maruša Babnik, Manuela Ela Piškur

**Ostali prisotni:** mag. Nenad Senić, urednik, Nina Šibic, OOJ, dr. Irena Strelec, SOD MS.

**Odsotni vabljeni:** Boštjan Koritnik, dr. Tina Bergant

Seja se je pričela ob 16.00 uri, ob navzočnosti 3 članov.

S sklicem seje so člani prejeli predlog dnevnega reda 1. seje odbora:

1. **Predstavitev članov in odgovornega urednika, izvolitev podpredsednice\_ka**

**in pregled zakonskih podlag izdajanja glasila**

1. **Pregled pretekle številke glasila Ljubljana**
2. **Predlogi in pobude za naslednje številke**
3. **Razno.**

Predsedujoči je dal na **glasovanje predlog**

**Sklep: Uredniški odbor sprejme predlog dnevnega reda 1. seje odbora.**

Dnevni red **je bil** sprejet soglasno.

**AD/1**

**PREDSTAVITEV ČLANOV IN ODGOVORNEGA UREDNIKA, IZVOLITEV PODPREDSEDNICE\_KA**

**IN PREGLED ZAKONSKIH PODLAG IZDAJANJA GLASILA**

Po kratki predstavitvi prisotnih, je predsednik odbora predstavil še zakonske podlage delovanja odbora in uredništva tj. Odlok o ustanovitvi glasila Ljubljana.

Predsedujoči je prosil za kandidature za podpredsednico odbora.

Kandidaturo sta prijavili Manuela Ela Piškur in Maruša Babnik.

Predsednik je dal na glasovanje naslednji

**SKLEP: Za podpredsednico Uredniškega odbora glasila Ljubljana se imenuje Manuela Ela Piškur.**

Glasovanje:

Za :3, Proti: 0, Prisotni: 3

Sklep je bil sprejet.

Glasovanje za drugo kandidatko ni bilo potrebno izvesti.

Predsedujoči je predstavil cenik, ki ga je uredniški odbor sprejel 30. 1. 2020. Predsednik je predlagal naslednji

**Sklep: Uredniški odbor glasila Ljubljana potrjuje sprejete cene po ceniku 30.1.2020 in njegovo veljavnost za leti 2022 in 2023.**

Glasovanje:

Za 3, Proti 0, od 3 navzočih.

Sklep je bil sprejet soglasno.

**AD/2**

**PREGLED PRETEKLE ŠTEVILKE JAVNEGA GLASILA LJUBLJANA**

**Društvo Spominčica** je naslovilo na Uredniški odbor pripombo glede navajanja besede zveze »dementna oseba«. Predsednica društva, Štefanija L. Zlobec ugovarja proti uporabi te besedne zveze, saj je žaljiva in povečuje stigmo. Pravilen izraz je »oseba z demenco«.

**Marjan Sedmak** je izpostavil uvodnike, ki so bili vsebinsko dobro zasnovani.

Drugih vsebinskih pripomb ni bilo.

**AD/3**

**PREDLOGI IN POBUDE ZA NASLEDNJE ŠTEVILKE**

**Maruša Babnik** je predlagala objavo fotografij čistilne akcije; nekaj ugank in križank za najmlajše.

**Manuela Ela Piškur** bi želela več člankov namenjenih ranljivim skupinam.

**AD/4**

**RAZNO**

Razprave ni bilo.

S tem je bil dnevni red 1. seje odbora izčrpan, zato je bila ob 17.00. uri seja zaključena.

Zapisala:  *Marjan Sedmak,*

*dr. Irena Strelec*  predsednik